CELEX: 32008R1305
Language: da
Date: 2008-12-19 00:00:00
Title: Kommissionens forordning (EF) nr. 1305/2008 af 19. december 2008 om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Maroilles eller Marolles (BOB))

20.12.2008   
            
            
               DA
            
            
               Den Europæiske Unions Tidende
            
            
               L 344/30
            
         
      KOMMISSIONENS FORORDNING (EF) Nr. 1305/2008
   af 19. december 2008
   om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Maroilles eller Marolles (BOB))
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og
   ud fra følgende betragtninger:
   
               (1)
            
            
               Kommissionen har i henhold til artikel 9, stk. 1, første afsnit, og artikel 17, stk. 2, i forordning (EF) nr. 510/2006 gennemgået Frankrigs ansøgning om godkendelse af en ændring af dele af varespecifikationen for den beskyttede oprindelsesbetegnelse »Maroilles eller Marolles«, der blev registreret ved Kommissionens forordning (EF) nr. 1107/96 (2).
            
         
               (2)
            
            
               Formålet med ansøgningen er at ændre varespecifikationen og præcisere betingelserne for anvendelse af behandlinger og tilsætningsstoffer for mælk og fremstilling af »Maroilles eller Marolles«. Gennem denne praksis sikres betegnelsens væsentlige kendetegn.
            
         
               (3)
            
            
               Kommissionen har gennemgået den pågældende ændring og konkluderet, at den er begrundet. Da der er tale om en ændring af mindre omfang, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7.
            
         
               (4)
            
            
               I henhold til artikel 18, stk. 2, i Kommissionens forordning (EF) nr. 1898/2006 (3) og artikel 17, stk. 2, i forordning (EF) nr. 510/2006 bør der offentliggøres et resumé af varespecifikationen —
            
         UDSTEDT FØLGENDE FORORDNING:
   Artikel 1
   Varespecifikation for den beskyttede oprindelsesbetegnelse »Maroilles eller Marolles« ændres som anført i bilag I.
   Artikel 2
   Resuméet med hovedelementerne i varespecifikationen findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. december 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 93 af 31.3.2006, s. 12.
   
      (2)  EFT L 148 af 21.6.1996, s. 1.
   
      (3)  EUT L 369 af 23.12.2006, s. 1.
   
      BILAG I
      I varespecifikationen for den beskyttede oprindelsesbetegnelse »Maroilles eller Marolles« foretages følgende ændringer:
      »Fremstillingsmetode«
      I varespecifikationens punkt 5 om beskrivelse af fremstillingsmetoden indsættes følgende:
      
         »(…) Mælken må kun løbes ved hjælp af løbe.
         Koncentrering af mælken ved hjælp af delvis eliminering af den vandige del før koagulering forbydes.
         Foruden mælkeråmaterialet må der som produktionshjælpe- eller tilsætningsstoffer i produktionsprocessen kun anvendes løbe, uskadelige bakterie-, gær- og skimmelkulturer samt calciumchlorid og salt.
         (…) Opbevaring ved temperaturer under nul grader af råstoffet mælk, halvfabrikata, ostemasse eller frisk ost forbydes.
         (…) Opbevaring af frisk ost og ost under lagring i modificeret atmosfære forbydes.«
      
   
   
      BILAG II
      RESUMÉ
      
         Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer
      
      »MAROILLES eller MAROLLES«
      
         EF-nr: FR-PDO-0117-0123/29.03.2006
      
      BOB (X) BGB ( )
      Dette resumé indeholder de vigtigste oplysninger fra varespecifikationen til information.
      1.   Medlemsstatens ansvarlige myndighed
      
                  Navn:
               
               
                  Institut national de l’origine et de la qualité (INAO)
               
            
                  Adresse:
               
               
                  51, rue d’Anjou, 75008 Paris
               
            
                  Tlf.:
               
               
                  +33 (0)1 53 89 80 00
               
            
                  Fax:
               
               
                  +33 (0)1 53 89 80 60
               
            
                  E-mail:
               
               
                  info@inao.gouv.fr
               
            2.   Sammenslutning
      
                  Navn:
               
               
                  Syndicat des Fabricants et Affineurs du fromage de Maroilles
               
            
                  Adresse:
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Tlf.:
               
               
                  +33 (0)3 23 97 57 57
               
            
                  Fax:
               
               
                  +33 (0)3 23 97 57 59
               
            
                  E-mail:
               
               
                  sfam@uriane.com
               
            
                  Sammensætning:
               
               
                  Producent/forarbejdningsvirksomhed (X) Andet ( )
               
            3.   Produkttype
      
                  Kategori 1.3
               
               
                  Oste
               
            4.   Varespecifikation
      (resumé af kravene i artikel 4, stk. 2, i forordning (EF) nr. 510/2006)
      4.1.   Navn
      »Maroilles eller Marolles«
      4.2.   Beskrivelse
      Blød ost af komælk med skorpen dækket af orangerød smøre, kvadratisk med kantlængde på 12,5 til 13 cm, men også tre andre, mindre størrelser (Sorbais, Mignon og Quart); mindst 45 % fedtstof.
      Ostemassen er fed, homogen og flødefarvet.
      4.3.   Geografisk område
      Det geografiske område omfatter følgende kommuner:
      
                   
               
               
                  Departementet Aisne:
                  
                               
                           
                           
                              Kantoner, som er fuldstændigt omfattet: Aubenton, Hirson, La Capelle, Le Nouvion-en-Thiérache, Vervins.
                           
                        
                               
                           
                           
                              Kommuner, som er fuldstændigt omfattet: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise og Wiège-Faty.
                           
                        
            
                   
               
               
                  Departementet Nord:
                  
                               
                           
                           
                              Kantoner, som er fuldstændigt omfattet: Avesne-sur-Helpe-Nord, Avesne-sur-Helpe-Sud, Solre-le-Château, Trélon.
                           
                        
                               
                           
                           
                              Kommuner, som er fuldstændigt omfattet: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies og Wattignies-la-Victoire.
                           
                        
            4.4.   Bevis for oprindelse
      Hver forarbejdningsvirksomhed og hver lagringsvirksomhed udfylder en »egnethedserklæring« (déclaration d'aptitude), der registreres af INAO., som således kan identificere alle parterne. Disse skal for INAO kunne fremvise de dokumenter mv., som er nødvendige for kontrollen af mælkens og ostenes oprindelse, kvalitet og produktionsbetingelser.
      Som led i kontrollen med egenskaberne ved produkter med beskyttet oprindelsesbetegnelse foretages der en analytisk og organoleptisk undersøgelse, som sikrer, at osten opfylder kravene om kvalitet og særpræg.
      4.5.   Fremstillingsmetode
      Mælkeproduktionen og ostens fremstilling og modning skal foregå i det geografiske område.
      Osten fremstilles udelukkende af syrnet komælk; ostemassen deles; selvafdrypning; tørsaltning; forskellig modning alt efter ostens størrelse: for basisstørrelsen mindst fem uger, hvori skorpen vaskes flere gange med saltvand uden brug af fungicider.
      4.6.   Tilknytning
      Det var munkene på abbediet i Maroilles, der blev grundlagt i det 7. århundrede, som udarbejdede fremstillingsmetoden for denne ost omkring 960. Fra det 11. århundrede blev fremstillingsprivilegiet udvidet til de nærliggende landsbyer. Munkene forbedrede kvægracen i forhold til klimaet og osteforarbejdningen. Betegnelsen blev sikret ad rettens vej den 17. juli 1955.
      Betegnelsen fremkom i den naturlige region Thiérache omkring byen Maroilles og dens abbedi, hvor klimaet er køligt og fugtigt og jorden uigennemtrængelig og gunstig for græs i så høj grad, at græsavl er blevet eksklusiv. Munkenes kunnen og viden, som blev videregivet til folk omkring dem, muliggjorde en harmonisk udvikling af Maroilles.
      4.7.   Kontrolinstans
      
                  Navn:
               
               
                  Institut national de l’origine et de la qualité (INAO)
               
            
                  Adresse:
               
               
                  51, rue d’Anjou, 75008 Paris
               
            
                  Tel.
               
               
                  +33 (0)1 53 89 80 00
               
            
                  Fax:
               
               
                  +33 (0)1 53 89 80 60
               
            
                  E-mail:
               
               
                  info@inao.gouv.fr
               
            Institut national de l'Origine et de la Qualité er et offentligt administrativt organ, som har status som juridisk person og er underlagt landbrugsministeriet.
      Kontrollen med produktionsbetingelserne for varer med oprindelsesbetegnelse sorterer under INAO.
      
                  Navn:
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Adresse:
               
               
                  59, boulevard Vincent Auriol — 75703 Paris Cedex 13
               
            
                  Tlf.:
               
               
                  +33 (0)1 44 87 17 17
               
            
                  Fax:
               
               
                  +33 (0)1 44 97 30 37
               
            DGCCRF er en tjenestegren i økonomi-, finans- og erhvervsministeriet.
      4.8.   Mærkning
      Pligtig anbringelse af oprindelsesbetegnelsens navn.